CELEX: 32017D0862
Language: fi
Date: 2017-05-17 00:00:00
Title: Komission täytäntöönpanopäätös (EU) 2017/862, annettu 17 päivänä toukokuuta 2017, eläinten terveyttä ja eläinlääkärintodistuksia koskevista vaatimuksista rekisteröityjen hevosten takaisintuonnissa kilpailuja varten tapahtuneen tilapäisen Turkmenistaniin viennin jälkeen, päätöksen 93/195/ETY liitteen I muuttamisesta Turkmenistania koskevan kohdan osalta ja päätöksen 2004/211/EY liitteen I muuttamisesta Turkmenistania koskevan kohdan osalta niiden kolmansien maiden ja kolmansien maiden osien luettelossa, joista elävien hevoseläinten ja hevoseläinten siemennesteen, munasolujen ja alkioiden tuonti unioniin on sallittua (tiedoksiannettu numerolla C(2017) 3207) (ETA:n kannalta merkityksellinen teksti. )

19.5.2017   
            
            
               FI
            
            
               Euroopan unionin virallinen lehti
            
            
               L 128/55
            
         KOMISSION TÄYTÄNTÖÖNPANOPÄÄTÖS (EU) 2017/862,
   annettu 17 päivänä toukokuuta 2017,
   eläinten terveyttä ja eläinlääkärintodistuksia koskevista vaatimuksista rekisteröityjen hevosten takaisintuonnissa kilpailuja varten tapahtuneen tilapäisen Turkmenistaniin viennin jälkeen, päätöksen 93/195/ETY liitteen I muuttamisesta Turkmenistania koskevan kohdan osalta ja päätöksen 2004/211/EY liitteen I muuttamisesta Turkmenistania koskevan kohdan osalta niiden kolmansien maiden ja kolmansien maiden osien luettelossa, joista elävien hevoseläinten ja hevoseläinten siemennesteen, munasolujen ja alkioiden tuonti unioniin on sallittua
   
      
         (tiedoksiannettu numerolla C(2017) 3207)
      
   
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 30 päivänä marraskuuta 2009 annetun neuvoston direktiivin 2009/156/EY (1) ja erityisesti sen 12 artiklan 1 ja 4 kohdan, 16 artiklan 2 kohdan sekä 19 artiklan a ja b alakohdan,
   sekä katsoo seuraavaa:
   
               (1)
            
            
               Direktiivissä 2009/156/EY vahvistetaan eläinten terveyttä koskevat vaatimukset, joita sovelletaan elävien hevoseläinten tuonnissa unioniin. Siinä säädetään, että hevoseläinten tuonti unioniin on sallittua ainoastaan niistä kolmansista maista, jotka täyttävät tietyt eläinten terveyttä koskevat vaatimukset.
            
         
               (2)
            
            
               Komission päätöksen 93/195/ETY (2) liitteessä I esitetään luettelot kolmansista maista, jotka kuuluvat terveysluokitusryhmiin A–E. Kyseisen päätöksen liitteeseen VII sisältyy muun muassa terveystodistuksen malli, joka on tarkoitettu käytettäväksi rekisteröityjen hevosten takaisintuontia varten Endurance World Cup -kilpailuihin tai Aasian kisoihin osallistumista varten tapahtuneen alle 60 päivää kestäneen tilapäisen maastaviennin jälkeen.
            
         
               (3)
            
            
               Vuoden 2017 Aasian sisäpeli- ja kamppailulajikisojen hevostapahtumat järjestetään Ashgabatissa Turkmenistanissa 17–27 päivänä syyskuuta 2017 kansainvälisen ratsastajainliiton (Fédération Equestre International, FEI) tuella.
            
         
               (4)
            
            
               Jotta rekisteröityjen hevosten takaisintuonti unioniin voitaisiin sallia Aasian sisäpeli- ja kamppailulajikisoihin osallistumista varten tapahtuneen tilapäisen maastaviennin jälkeen ja jotta voitaisiin vahvistaa tällaisten rekisteröityjen hevosten mukana seuraavan terveystodistuksen malli, on tarpeen sisällyttää Turkmenistan päätöksen 93/195/ETY liitteessä I olevaan asiaankuuluvaan terveysluokitusryhmään sekä säätää, että kyseisten hevosten takaisintuonti unioniin on sallittua ainoastaan siinä tapauksessa, että niiden mukana seuraa kyseisen päätöksen liitteessä VII esitetyn mallin mukainen terveystodistus.
            
         
               (5)
            
            
               Sen vuoksi päätöstä 93/195/ETY olisi muutettava.
            
         
               (6)
            
            
               Komission päätöksen 2004/211/EY (3) liitteessä I vahvistetaan niiden kolmansien maiden tai aluejakoa sovellettaessa kolmansien maiden osien luettelo, joista jäsenvaltiot sallivat hevoseläinten ja hevoseläinten siemennesteen, munasolujen ja alkioiden tuonnin, sekä tällaisessa tuonnissa sovellettavat edellytykset.
            
         
               (7)
            
            
               Jotta Turkmenistan voisi toimia vuoden 2017 Aasian sisäpeli- ja kamppailulajikisojen hevostapahtumien isäntänä, Turkmenistanin toimivaltaiset viranomaiset ovat pyytäneet, että kyseisen maan osa, joka sijaitsee Ahalin maakunnan eteläosassa, tunnustettaisiin rajoitetuksi ajaksi hevoseläinten taudeista vapaaksi vyöhykkeeksi.
            
         
               (8)
            
            
               Komission yksiköt osallistuivat helmikuussa 2017 Maailman eläintautijärjestön (OIE) Turkmenistaniin tekemälle tarkastusmatkalle, jonka tarkoituksena oli avustaa Turkmenistania hevoseläinten taudeista vapaan vyöhykkeen, joka koostuu keskusvyöhykkeestä ja sitä ympäröivästä valvontavyöhykkeestä, perustamisen viimeistelyssä.
            
         
               (9)
            
            
               Turkmenistanin viranomaiset antoivat useita takeita, jotka koskevat etenkin direktiivin 2009/156/EY liitteessä I lueteltuja tauteja koskevaa ilmoitusvelvollisuutta kyseisessä maassa, ja sitoutuivat noudattamaan täysimääräisesti kyseisen direktiivin 12 artiklan 2 kohdan f alakohtaa, jonka mukaan taudeista on ilmoitettava välittömästi komissiolle ja jäsenvaltioille.
            
         
               (10)
            
            
               Turkmenistanissa ei ole koskaan esiintynyt afrikkalaista hevosruttoa, venezuelalaista hevosen enkefalomyeliittiä eikä vesicular stomatitis -tautia. Viimeinen OIE:lle ilmoitettu astumataudin tapaus todettiin vuonna 2010. Räkätaudin tapauksista ei ole ilmoitettu vähintään kolmeen vuoteen, kuten OIE edellyttää maalta, joka väittää olevansa kyseisestä taudista vapaa.
            
         
               (11)
            
            
               Turkmenistan toteutti maassaan ja erityisesti hevoseläinten taudeista vapaan vyöhykkeen valvontavyöhykkeellä hevoseläinkantaa koskevan kattavan serologisen tutkimuksen, ja sen tulokset olivat kaikissa tapauksissa negatiiviset afrikkalaisen hevosruton, räkätaudin ja astumataudin osalta. Keskusvyöhyke pysyy hevoseläimistä vapaana kuuden kuukauden ajanjakson, joka alkaa virallisesti 15 päivänä maaliskuuta 2017, minkä jälkeen tapahtumiin osallistuvat hevoset tuodaan vyöhykkeelle sovittujen karanteenisääntöjen mukaisesti.
            
         
               (12)
            
            
               Varmistaakseen hevoseläinten taudeista vapaalla vyöhykkeellä olevien hevoseläinten terveydentilan kestävän suojelun Turkmenistanin viranomaiset ovat sitoutuneet ottamaan käyttöön hevoseläinten taudeista vapaan vyöhykkeen oheen äskettäin rakennetut karanteenitilat, joiden avulla valvotaan Turkmenistanin muissa osissa sijaitsevilta tiloilta tulevien ja päätöksen 2004/211/EY liitteessä I olevaan luetteloon kuulumattomista tietyistä kolmansista maista saapuvien hevoseläinten tuomista. Tämän tuomista edeltävän karanteenin aikana eläimille tehdään EU:hun tuontiin sovellettavia vaatimuksia vastaavat eläinten terveystestit.
            
         
               (13)
            
            
               Edellä mainitun tarkastusmatkan myönteiset tulokset sekä Turkmenistanin antamat tiedot ja takeet huomioon ottaen Turkmenistan olisi sisällytettävä päätöksen 2004/211/EY liitteessä I olevaan kolmansien maiden luetteloon rekisteröityjen hevosten jälleentuontia varten 10 päivän syyskuuta ja 10 päivän lokakuuta 2017 väliseksi ajanjaksoksi. Samalla Turkmenistaniin olisi sovellettava aluejakoa tiettyjen hevoseläinten tautien osalta. Turkmenistanissa sijaitseva hevoseläinten taudeista vapaa vyöhyke olisi epidemiologiselta kannalta luokiteltava päätöksen 2004/211/EY liitteessä I olevassa luettelossa terveysluokitusryhmään B.
            
         
               (14)
            
            
               Sen vuoksi päätöstä 2004/211/EY olisi muutettava.
            
         
               (15)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Jäsenvaltioiden on päätöksen 2004/211/EY liitteessä I ilmoitettuna ajanjaksona sallittava rekisteröityjen hevosten takaisintuonti sen jälkeen, kun ne on tilapäisesti viety aluejaon mukaiseen Turkmenistanin alueen osaan Ashgabatissa järjestettäviin vuoden 2017 Aasian sisäpeli- ja kamppailulajikisoihin osallistumista varten, edellyttäen, että niiden mukana seuraa päätöksen 93/195/ETY liitteessä VII esitetyn mallin mukainen asianmukaisesti täytetty terveystodistus.
   2 artikla
   Muutetaan päätöksen 93/195/ETY liite I tämän päätöksen liitteen I mukaisesti.
   3 artikla
   Muutetaan päätöksen 2004/211/EY liite I tämän päätöksen liitteen II mukaisesti.
   4 artikla
   Tämä päätös on osoitettu kaikille jäsenvaltioille.
   Sitä sovelletaan 31 päivään lokakuuta 2017.
   
      Tehty Brysselissä 17 päivänä toukokuuta 2017.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EUVL L 192, 23.7.2010, s. 1.
   
      (2)  Komission päätös 93/195/ETY, tehty 2 päivänä helmikuuta 1993, eläinten terveyttä koskevista vaatimuksista ja eläinlääkärintodistuksista rekisteröityjen hevosten takaisintuonnissa raveja, kilpailuja ja kulttuuritapahtumia varten tapahtuneen tilapäisen maastaviennin jälkeen (EYVL L 86, 6.4.1993, s. 1).
   
      (3)  Komission päätös 2004/211/EY, tehty 6 päivänä tammikuuta 2004, niiden kolmansien maiden ja kolmansien maiden alueiden osien luettelosta, joista jäsenvaltiot sallivat elävien hevoseläinten ja hevoseläinten siemennesteen, munasolujen ja alkioiden tuonnin, sekä päätösten 93/195/ETY ja 94/63/EY muuttamisesta (EUVL L 73, 11.3.2004, s. 1).
   
      LIITE I
      Muutetaan päätöksen 93/195/ETY liite I seuraavasti:
      
                  1)
               
               
                  Korvataan terveysluokitukseen B kuuluvien kolmansien maiden luettelo seuraavasti:
                  ”Australia (AU), Valko-Venäjä (BY), Montenegro (ME), entinen Jugoslavian tasavalta Makedonia (2) (MK), Uusi-Seelanti (NZ), Serbia (RS), Venäjä (3) (RU), Turkmenistan (3) (5) (TM), Ukraina (UA)”;
               
            
                  2)
               
               
                  Korvataan alaviite 3 seuraavasti:
                  
                              ”(3)
                           
                           
                              Kolmannen maan tai sen alueen osa direktiivin 2009/156/EY 13 artiklan 2 kohdan a alakohdan nojalla ja päätöksen 2004/211/EY liitteessä I olevan 3 ja 4 sarakkeen mukaisesti.”;
                           
                        
            
                  3)
               
               
                  Lisätään alaviite 5 seuraavasti:
                  
                              ”(5)
                           
                           
                              Päätöksen 2004/211/EY liitteessä I olevassa 15 sarakkeessa vahvistetun kauden osalta.”.
                           
                        
            
         LIITE II
         Muutetaan päätöksen 2004/211/EY liite I seuraavasti:
         
                     1)
                  
                  
                     Lisätään taulukkoon ISO-koodien mukaisessa aakkosjärjestyksessä Thaimaata ja Tunisiaa koskevien kohtien väliin Turkmenistania koskeva kohta seuraavasti:
                     
                                 ”TM
                              
                              
                                 Turkmenistan
                              
                              
                                 TM-0
                              
                              
                                 Koko maa
                              
                              
                                  
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 Voimassa 10.9.–10.10.2017”
                              
                           
                                 TM-1
                              
                              
                                 Ashgabatissa sijaitseva hevoseläinten taudeista vapaa vyöhyke (ks. jäljempänä oleva 8 kehys)
                              
                              
                                 B
                              
                              
                                 —
                              
                              
                                 X
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                           
               
                     2)
                  
                  
                     Lisätään 8 kehys seuraavasti:
                     
                                 ”8 Kehys
                              
                              
                                  
                              
                           
                                 TM
                              
                              
                                 Turkmenistan
                              
                              
                                 TM-1
                              
                              
                                 Ashgabatissa sijaitseva hevoseläinten taudeista vapaa vyöhyke, joka koostuu seuraavista:
                                 
                                             1)
                                          
                                          
                                             keskusvyöhyke, jonka sijainti on 37.925300 N, 58.438068 E, moottoritien M37 ja pohjoiseen vievän Kuliyev-kadun risteyksen itäpuolella, ja joka rajoittuu pohjoisessa makean veden kanavaan (Garagum Canal) ja etelässä rautatiehen;
                                          
                                       
                                             2)
                                          
                                          
                                             valvontavyöhykkeestä, jonka pituus on pohjois-eteläsuunnassa 30–50 kilometriä: pohjoisessa sijaitsevasta likavesikanavasta Iranin rajaan, ja itä-länsisuunnassa 110 km: Ashgabatin itäpuolella sijaitsevasta Anewin hallinnollisesta alueesta Ashgabatin länsipuolella sijaitsevaan Bahardenin hallinnolliseen alueeseen, mukaan lukien keskusvyöhykkeen lähellä sijaitseva kansainvälinen lentoasema.”